Muborak, G`uzor tumanlari va Samarqand shahrida valyuta oldi-sotdisi bilan shug`ullanib kelgan fuqarolar qo`lga olindi

Bosh prokuratura huzuridagi Muborak tuman bo`limi tomonidan  tezkor tadbir o`tkazildi.
Unda, “Muborak dehqon bozori” oldida valyuta qimmatliklarini muomalaga kiritish faoliyati shug`ullanib kelayotgan O.N. boshqa bir fuqaro X.ga jami 3 700 AQSh dollarini 41 mln so`mga sotgan vaqtida ashyoviy dalillar bilan ushlangan.
Shu kabi, G`uzor tuman bo`limi tomonidan o`tkazilgan tezkor tadbirda, “G`uzor dehqon bozori” oldida valyuta qimmatliklarini muomalaga kiritish faoliyati shug`ullanib kelayotgan A.Q. fuqaro N.ga jami 3 000 AQSh dollarini 33,3 mln so`mga sotgan vaqtida ashyoviy dalillar bilan ushlangan.
Shuningdek, Departamentning Samarqand shahar bo`limi tomonidan Milliy gvardiya xodimlari bilan hamkorlikda o`tkazilgan tezkor tadbirda, fuqaro P.M. “Erkin savdo” majmuasi oldida valyuta qimmatliklari savdosi bilan shug`ullanib kelib, fuqaro A.ga jami 2 950 AQSh dollarini 33,9 mln so`mga sotgan vaqtida ashyoviy dalillar bilan ushlangan.
Mazkur holatlar yuzasidan Jinoyat kodeksining 177-moddasi (valyuta qimmatliklarini qonunga xilof ravishda olish yoki o`tkazish) bilan jinoyat ishlari qo`zg`atilib, tergov harakatlari o`tkazilmoqda.